"No en passem ni una" davant l'asetjament sexual [Vídeo Youtube]
L'Organització Mundial de la Salut (OMS) defineix la violència sexual com tot acte sexual, la temptativa de consumar un acte sexual, els comentaris o les insinuacions sexuals no desitjades, o les accions per comercialitzar o utilitzar de qualsevol altra manera la sexualitat d'una persona, mitjançant coacció per una altra, independentment de la relació d'aquesta amb la víctima, en qualsevol àmbit, inclosos la família, la feina o l'espai públic.
Algunes formes de violència sexual:
L'ús de les noves tecnologies en la nostra vida quotidiana ha creat noves formes abusives aprofitant la immediatesa,
la disponibilitat, la manca d'informació de context i l'anonimat que ofereix internet.
Atemptar contra la llibertat sexual d'una persona utilitzant violència o intimidació.
S'entén per "violència" la utilització de la força física i per "intimidació", la conducta de fer sentir por a patir un mal imminent i greu, o amenaces de patir-lo, en la víctima o altres persones properes a ella.
És una forma d'agressió sexual que fa referència als casos en què, a més d'utilitzar la violència o la intimidació, hi hagi penetració per via vaginal, anal o bucal o introducció d'objectes per via vaginal o anal.
Actes contra la llibertat i indemnitat sexuals, sense violència ni intimidació, i sense el consentiment lliure i vàlid de la persona afectada.
La diferència entre l'agressió sexual i l'abús sexual és l'ús de la violència i la intimidació.
Hi ha dos tipus d'assetjament sexual:
a) L'assetjament sexual penal: conductes verbals, no verbals o físiques de naturalesa sexual que tenen lloc en l'àmbit laboral i que són ofensives i no desitjades per la víctima, i que creen un entorn laboral ofensiu, hostil, intimidador i humiliant.
b) L'assetjament sexual no penal: conductes verbals, no verbals i/o físiques d'índole sexual, ofensives i no desitjades per la víctima, o bé un sol incident que, pel seu caràcter summament ofensiu, pot constituir per si sol un cas d'assetjament sexual.
Es poden donar en qualsevol àmbit de la relació entre persones, al carrer, en llocs públics, en entorns d'oci, etc. Aquestes conductes es poden denunciar i sancionar com a infracció administrativa.
En una relació no abusiva les dues persones s'han de sentir còmodes amb la relació sexual i les pràctiques sexuals que realitzen.
El consentiment significa tenir sexe, lliurement i voluntàriament, amb l'acord de les dues persones.
Sense el consentiment d'una de les persones qualsevol acte sexual és violència sexual.
Principals característiques del consentiment:
La submissió química és l'administració d'algun tipus de substància, drogues, alcohol, psicofàrmacs, etc. sense el consentiment de la víctima i amb la finalitat de deixar-la en un estat semiconscient i de control de la seva voluntat.
La víctima se sent incapaç d'oposar-se a un atac sexual, no pot donar el seu consentiment per tenir relacions sexuals i per tant es considera un delicte sexual.
La violència masclista és la manifestació de la discriminació i de la situació de desigualtat en el marc d'un sistema de relacions de poder dels homes sobre les dones i que, produïda per mitjans físics, econòmics o psicològics, incloses les amenaces, les intimidacions i les coaccions, té com a resultat un dany o un patiment físic, sexual i psicològic, tant si es produeix en l'àmbit públic com en el privat.